สนามแข่งม้าโตเกียว เป็นสนามแข่งม้าสำหรับการแข่งม้าส่วนกลาง ดำเนินการโดย สมาคมการแข่งม้าแห่งประเทศญี่ปุ่น ตั้งอยู่ในนครฟูจู มหานครโตเกียว ประเทศญี่ปุ่น รู้จักกันในอีกชื่อหนึ่งว่า สนามแข่งม้าฟูจู และได้รับการขนานนามว่า 'สนามแข่งม้าแห่งสนามแข่งม้าทั้งปวง' ในปี ค.ศ. 2007 สนามแข่งม้าโตเกียว ได้รับการยอมรับจากบันทึกสถิติโลกกินเนสส์ ในฐานะสนามแข่งม้าที่สามารถจุผู้ชมได้มากที่สุดในโลก โดยมีความจุสูงสุดถึง 223,000 คน นอกจากสนามแข่งม้าแล้ว ยังมีสิ่งอำนวยความสะดวกอื่น ๆ เช่น พิพิธภัณฑ์ม้าแข่งเจอาร์เอ และศูนย์การขี่ม้า รวมถึงเครื่องเล่น และกิจกรรมต่าง ๆ ที่ให้บริการคล้ายกับสวนสนุก เช่น บริการนั่งรถเทียมม้า (ฮอร์สริงก์), พื้นที่สำหรับเล่นน้ำ และมินิชินกังเซ็น ภาพรวมสนามแข่งม้า สนามหญ้า left สนามหญ้าของสนามแข่งม้าโตเกียว เป็นสนามหญ้าที่มีขนาดใหญ่ที่สุดในบรรดาสนามแข่งม้าหลักทั้ง 4 แห่ง และขนาดใหญ่เป็นอันดับสองในบรรดาสนามแข่งม้าทั้ง 10 แห่งของ เจอาร์เอ เป็นรองเพียง สนามแข่งม้านีงาตะ โดยลักษณะของสนามประกอบไปด้วย ทางลาดลง 1.9 เมตร ตั้งแต่ช่วงทางโค้งแรกถึงกลางทางตรงยาว ตามด้วยทางลาดขึ้น 1.5 เมตร ก่อนถึงช่วงทางโค้งที่ 3 หลังจากนั้น จะเป็นช่วงทางราบสั้น ๆ ตามด้วยทางลาดลง สลับเป็นทางลาดขึ้นสั้น ๆ ก่อนถึงช่วงทางโค้งที่ 4 และมีช่วงทางตรงระยะทาง 460 เมตรถึง 300 เมตรสุดท้าย เป็นทางลาดขึ้น 2 เมตร รู้จักกันในชื่อ ทางลาดดันดาระ ซึ่งเป็นจุดเด่นสำคัญของสนามแข่งม้าโตเกียว นอกจากนั้น ช่วงทางตรงสุดท้าย 300 เมตรนี้ มีความยาวเป็นอันดับสองรองจาก สนามแข่งม้านีงาตะ เท่านั้น และได้รับการยอมรับว่าเป็นสนามแข่งม้าที่มีความท้าทายมากที่สุดแห่งหนึ่ง ทางโค้งของสนามหญ้านั้นมีรัศมีไม่กว้างมาก และลู่แข่งมีความกว้างสูงสุดถึง 41 เมตร ทำให้สามารถจัดรูปแบบการแข่งขันได้ถึง 4 รูปแบบ ระยะทางตรงสุดท้าย : 525.9 เมตร ความลาดชัน : 2.7 เมตร จำนวนม้าแข่งที่เข้าร่วม : ลูงสุด 18 ตัว (ยกเว้นบางระยะทาง) ระยะทางที่รองรับ : 1,400 เมตร 1,600 เมตร 1,800 เมตร 2,000 เมตร 2,300 เมตร 2,400 เมตร 2,500 เมตร 2,600 เมตร 3,400 เมตร สนาม ระยะทางต่อหนึ่งรอบ(เมตร) ความกว้าง(เมตร) จำนวนม้าแข่งที่เข้าร่วม สนาม A 2,083.1 31~41 สูงสุด 18 ตัว สนาม B 2,101.9 28~38 สนาม C 2,120.8 25~35 สูงสุด 18 ตัว สูงสุด 16 ตัว (2,000 เมตร) สนาม D 2,139.6 22~32 สูงสุด 16 ตัว สูงสุด 14 ตัว (2,000 เมตร) สูงสุด 18 ตัว (2,400 เมตร 2,500 เมตร 2,600 เมตร) สนามดิน สนามดินของสนามแข่งม้าโตเกียว เป็นสนามดินที่ยาวที่สุดในประเทศญี่ปุ่น ทั้งในแง่ของระยะทางต่อหนึ่งรอบ และช่วงทางตรงสุดท้าย โดยมีลักษณะใกล้เคียงกับสนามหญ้า เพียงแต่มีทางลาดขึ้น 2.4 เมตรในช่วงทางตรงสุดท้าย ซึ่งลาดชันมากกว่าสนามหญ้า ระยะทางต่อหนึ่งรอบ : 1,899 เมตร ความกว้าง : 25 เมตร ระยะทางตรงสุดท้าย : 501.6 เมตร ความลาดชัน : 2.5 เมตร จำนวนม้าแข่งที่เข้าร่วม : ลูงสุด 16 ตัว, 12 ตัว สำหรับระยะทาง 1,200 เมตร ระยะทางที่รองรับ : 1,200 เมตร 1,300 เมตร 1,400 เมตร 1,600 เมตร 2,100 เมตร 2,400 เมตร สนามกระโดด การแข่งขันกระโดดข้ามสิ่งกีดขวางของสนามแข่งม้าโตเกียว เป็นการแข่งขันรูปแบบวิ่งวนซ้ำ ประกอบไปด้วยสิ่งกีดขวาง 8 ชิ้นด้วยกัน ประกอบไปด้วยชุดสิ่งกีดขวาง 3 ชิ้นถูกจัดวางในช่วงทางตรงด้านหลัง และมีชุดสิ่งกีดขวาง 4 ชิ้นถูกจัดวางไว้ทางตรงด้านหน้า โดยสิ่งกีดขวางทั้ง 3 ชิ้น ตั้งแต่ กรีนวอลล์หมายเลข 2 เป็นต้นไป สามารถสับเปลี่ยนได้ โดยในการแข่งขันรายการ โตเกียวจัมป์ สเตกส์ รั้วไม้ไผ่หมายเลข 3 จะถูกเปลี่ยนเป็นรั้วไม้ไผ่ขนาดใหญ่ และพุ่มไม้หมายเลข 4 จะถูกเปลี่ยนเป็นพุ่มไม้ขนาดใหญ่ นอกจากนั้น ในรายการ โตเกียวไฮจัมป์ กรีนวอลล์หมายเลข 2 จะถูกเปลี่ยนเป็นพุ่มไม้ขนาดใหญ่เช่นกัน ระยะทางต่อหนึ่งรอบ : 1,674.7 เมตร ความกว้าง : 25 เมตร ความลาดชัน : 3.4 เมตร จำนวนม้าแข่งที่เข้าร่วม : ลูงสุด 14 ตัว ระยะทางที่รองรับ : 3,000 เมตร 3,100 เมตร 3,110 เมตร 3,300 เมตร สิ่งกีดขวาง ประเภท ความสูง(เซนติเมตร) ความกว้าง(เซนติเมตร) หมายเลข 1 พุ่มไม้ และคูน้ำ 120 400 หมายเลข 2 รั้วไม้ไผ่เทียม (กรีนวอลล์) 130 135 พุ่มไม้ขนาดใหญ่ 150 200 หมายเลข 3 รั้วไม้ไผ่ 130 125 รั้วไม้ไผ่ขนาดใหญ่ 150 165 หมายเลข 4 พุ่มไม้ 140 160 พุ่มไม้ขนาดใหญ่ 150 200 หมายเลข 5 รั้วไม้ไผ่ 130 125 หมายเลข 6 พุ่มไม้ 140 170 หมายเลข 7 พุ่มไม้ 140 170 หมายเลข 8 พุ่มไม้ 140 170 หมายเลข 9 รั้วเฮิร์ดเดิล (เคลื่อนย้ายได้) 120 115 อ้างอิง โตเกียว